Diari Oficial de la Generalitat Valenciana


Sumari del DOGV 8655, del 14-10-2019 (2019/9657)

ACORD de 4 d'octubre de 2019, del Consell, pel qual s'autoritza una transferència de crèdits del capítol 2 del programa 412.10, Centres de salut pública, al capítol 6 del programa 413.10, Salut pública, en el pressupost de la Conselleria de Sanitat Universal i Salut Pública, per import de 100.000 euros. Expedient 10.010/19-112.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8655

Data del DOGV
:   14-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9657


Data del document
:   04-10-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 d'octubre de 2019, del Consell, pel qual s'autoritza una transferència de crèdits del capítol 2 del programa 412.10, Centres de salut pública, al capítol 6 del programa 413.10, Salut pública, en el pressupost de la Conselleria de Sanitat Universal i Salut Pública, per import de 100.000 euros. Expedient 10.010/19-112. [2019/9657]  
La Direcció General de Salut Pública i Addiccions té entre les seues competències, les del control de seguretat alimentària i la sanitat ambiental, per la qual cosa el personal dels centres de salut pública que realitza aquests controls, ha de realitzar inspeccions periòdiques a zones de proveïment d'aigua de consum humà; a empreses amb instal·lacions de risc en relació amb la proliferació i dispersió de malalties; a establiments i empreses alimentàries i a altres instal·lacions d'ús públic; a més de realitzar avaluacions de riscos ambientals per a la salut, la qual cosa implica el desplaçament en vehicles als diferents municipis de l'àmbit territorial d'actuació de cada centre de salut pública.  
  
Atés el volum de les inspeccions i el nombre de vehicles oficials de què es disposa, la Conselleria de Sanitat Universal i Salut Pública considera necessària l'adquisició de nous vehicles i per a això proposa incrementar en 100.000 euros el capítol 6 del programa 413.10, Salut pública, i la inclusió en el seu annex d'inversions reals del projecte ET130 «Elements de transport. Centres de salut comunitària», i proposa per al seu finançament transferir disponibilitats existents en el capítol 2 del programa 412.10, Salut pública.  
A aquest efecte, d'acord amb el que disposen els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 4 d'octubre de 2019,  
  
  
ACORDA  
  
Primer  
Autoritzar una minoració de crèdit en l'aplicació 14.45.29.014.03.8 per import de 100.000 euros.  
  
Segon  
Autoritzar l'increment de crèdit en l'aplicació 75.12.03.201.85.8 per import de 100.000 euros, i la inclusió en l'annex d'inversions reals del programa 413.10, Salut pública, del projecte ET130 «Elements de transport. Centres de salut comunitària».  
  
  
València, 4 d'octubre de 2019  
  
La consellera secretària,  
MÓNICA OLTRA JARQUE